armvectores/hy_wikipedia_2023 huggingface dataset:
Գռների վանք

Գռների վանք, 13-րդ դարի երկրորդ կեսերից հայ գրչության ու մանրանկարչության խոշոր կենտրոն։ Վարդան Արևելցին Գռներո վանքը համարում է Կիլիկիայի չորս նշանավոր գրչության կենտրոններից մեկը (Արքակաղին, Գռներ, Դրազարկ, Սկևռա)։ Գռները այն ժամանակ Մոլևոն գավառի եպիսկոպոսանիստն էր։ Այստեղ գրված և պահպանված հայտնի ձեռագրերն են՝ Հովհաննես Արքաեղբոր Ավետարանը (1263 թ., գտնվում է ԱՄՆ-ում, Վաշինգտոնի Ֆրիրի ժողովածուում), Բարսեղ գրչի 1270 թվականին ընդօրինակած պատկերազարդ Աստվածաշունչը, ինչպես նաև 1284-ի «Մասունք Նոր կտակարանի»-ն, 1284—88-ի «Մասունք Աստվածաշնչի»–ն և 1303—04-ի Աստվածաշունչը, որոնք պահապնվում են Երևանի Մատենադարանում։ Գռներո վանքը գոյատևել է մինչև 14-րդ դարավերջը, մինչև Կիլիկիայի թագավորության անկումը։


== Վանքի Պատմությունը ==
Ըստ Ղևոնդ Ալիշանի՝ կրել է համանուն գյուղի անունը, եղել Կիլիկիայի Հայոց թագավոր Հեթում Ա-ի կրտսեր եղբայր Հովհաննես Արքաեղբոր «բնիկ հայրենիքը»։ Գռների վանքի մասին պատմական տեղեկությունները սակավ են, պարզ չէ նույնիսկ համալիրի կազմը, ստույգ տեղը։ Եղել է Մալևոնի եպիսկոպոսանիստը։


=== Վանքի հովանավորները և առաջնորդներ ===
Վանքը հովանավորել, առաջնորդել և զարգացրել է Հովհաննես Արքաեղբայրը։ Նրա մահից (1289 թ.) հետո Գռների վանքի առաջնորդությունն ստանձնել են Ստեփանոսը՝ «այր հեզ և մեծ րաբունի», Ներսեսը (1316 թ.) և Մխիթարը (հետագայում՝ կաթողիկոս Մխիթար Ա Գռներցի)։ Գռների վանքը եղել է Կիլիկիայի նշանավոր վանքերից, հայկական գրչության և մանրանկարչության կենտրոն։ 13-րդ դարի 2-րդ կեսին հռչակվել է, ինչպես՝ Հռոմկլան, Ակները, Բարձրբերդը, Արքակաղինը, Դրազարկը, Սկևռան։ 
Գռների վանքը գոյատևել է մինչև Կիլիկիայի Հայկական թագավորության անկումը (14-րդ դարի վերջ)։


=== Վանքում պատկերազարդված մանրանկարչական աշխատություններ ===
Գռների վանքում է գրվել Հովհաննես Արքաեղբոր մանրանկարչական դպրոցի՝ մեզ հասած ձեռագրերից հնագույնը՝ 1263 թվականի Ավետարանը, որն այժմ գտնվում է Վաշինգտոնում՝ Ֆրիրի ժողովածուում։ Երևանի Մատենադարանում են պահվում Գռների վանքում գրված և պատկերազարդված 1270 թվականի Աստվածաշունչը (ձեռագիր № 345, գրիչ՝ Բարսեղ, ծաղկող՝ Թորոս Ըռոբինանց), 1284 թ.-ի «Մասունք Նոր կտակարանի»-ն (ձեռագիր № 196, գրիչ՝ Կոստանդին, ծաղկողներ՝ Ստեփանոս Վահկացի, Գրիգոր Պիծակ), 1284–88 թվականների «Մասունք Աստվածաշնչի»-ն (ձեռագիր № 195, գրիչ՝ Կոստանդին) և 1303–04 թվականների Աստվածաշունչը (ձեռագիր № 182, գրիչ՝ Մարտիրոս)։


== Ծանոթագրություններ ==
1085

1085 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1085 թվականն է, 
XI դարի 85-րդ տարին։


== Դեպքեր ==


== Ծնունդներ ==


== Մահեր ==
Դուպնիցա

Դուպնիցա (բուլղար․՝ Дупница), քաղաք Բուլղարիայում՝ Կյուստենդիլի մարզում, Դուպնիցա համայնքի վարչական կենտրոնը։


== Աշխարհագրական դիրքը ==

Գտնվում է Ջերման գետի ափին, Ռիլա լեռնաշղթայի ստորոտին, Սոֆիայից 65 կմ հարավ։


== Պատմություն ==
Այս քաղաքից ոչ հեռու 987 թվականի հունիսի 14-ին բուլղարական իշխանների՝ Ահարոնի և Սամուելի զորքերի միջև տեղի ունեցավ ճակատամարտ, որում Սամուելը հաղթեց, իսկ Ահարոնը սպանվեց։ Այս ճակատամարտը կոչվում էր «Դուպնիցայի ճակատամարտ»։
Երկրորդ համաշխարհային պատերազմի ժամանակ՝ 1944 թվականի հունվարի 4-ին, ԱՄՆ ռազմաօդային ուժերի B-17 ռմբակոծիչները ռմբակոծեցին ֆաշիստական ​​դաշնակից Բուլղարիայի Դուպնիցա քաղաքը։ Զոհերի թիվը եղել է 50 սպանված, 40 վիրավոր։
1948 թվականին քաղաքը վերանվանվել է Ստանկե Դիմիտրով՝ ի հիշատակ իր հայտնի հայրենի Ստանկե Դիմիտրովի, 1949-1950 թթ քաղաքը կոչվել է Մարեկ (Ստանկե Դիմիտրովի կուսակցական կեղծանունը), սակայն 1950 թվականին անունը կրկին փոխվել է Ստանկե Դիմիտրով։
1975 թվականին բնակչությունը կազմում էր 45 հազար մարդ, քաղաքը ծխախոտի վերամշակման կենտրոն էր. դեղագործության, գործիքաշինության, մրգերի պահածոյացման և հագուստի արդյունաբերություն։ Շրջակայքում իրականացվել է ածխի արդյունահանում և եղել է «Բոբով-Դոլ» ՋԷԿ։
1982 թվականին բնակչությունը կազմում էր 44 հազար մարդ, քաղաքը ծխախոտի, մրգերի պահածոների և դեղագործական արդյունաբերության կենտրոնն էր։
1990 թվականին վերականգնվել է քաղաքի նախկին անվանումը՝ Դուպնիցա։


== Քաղաքական իրավիճակ ==
Դուպնիցա համայնքի Կմետ (քաղաքապետ)՝ Աթանաս Ալեքսանդրով Յանև (անկախ)՝ ընտրությունների արդյունքներով։


== Ծանոթագրություններ ==


== Արտաքին հղումներ ==
Официальная страница
Կոնգոստո դե Վալդավիա

Կոնգոստո դե Վալդավիա (իսպաներեն` Congosto de Valdavia), բնակավայր և մունիցիպալիտետ Իսպանիայում։ Գտնվում է Պալենսիա գավառում, ինքնավար Կաստիլյա և Լեոն մարզում։ Մունիցիպալիտետի մի մասը գտնվում է Պարամոս Վալես շրջանում։ Բնակչությունը` 190 մարդ (2010 թվականի տվյալներով)։


== Արտաքին հղումներ ==
Congosto de Valdavia
Página del Ayuntamiento
Սաթթար Բախլուլզադեի տուն-թանգարան

Սաթթար Բախլուլզադեի տուն-թանգարան (ադրբ.՝ Səttar Bəhlulzadənin ev-muzeyi),  տուն-թանգարան, որտեղ ապրել է Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ (1963), Արվեստի վաստակավոր գործիչ (1960), Ադրբեջանի ԽՍՀ պետական մրցանակի դափնեկիր(1972) Սաթթար Բախլուլզադեն 1909-1974 թվականներին։


== Պատմություն ==
1994 թվականին որոշում կայացվեց ստեղծել Սաթթար Բախլուլզադեի տուն-թանգարան։ Մայիսի 23-ին Բաքվում տեղի ունեցավ Սաթթար Բախլուլզադեի տուն-թանգարանի բացման արարողությունը  Մշակույթի նախարարության կողմից։ Թանգարանը գտնվում է Բաքվում, Էլիսոհբեթ Սումբաթզադե փողոցում։


== Ցուցահանդես ==
Ցուցահանդեսը բաղկացած է տան երկու հարկերից։ Թանգարանի փոքր սենյակում ցուցադրվում են նկարիչի խոզանակներ, ներկեր և Բահլուլզադեի մասին տարբեր հոդվածներ ։


== Պատկերասրահ ==

		
		
		


== Տես նաև ==
Վագիֆ Մուստաֆա-Զադեի տուն-թանգարան
Ջալիլ Մամեդկուլիզադեի տուն-թանգարան


== Ծանոթագրություններ ==
Աբրամով Յար

Աբրամով Յար (ուկրաիներեն՝ Абрамів Яр), գյուղ Ուկրաինայի Խարկովի մարզի Կուպյանսկի շրջանում։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դյակովո (գյուղ, Վաչսկի շրջան)

Անվան այլ կիրառումների համար տե՛ս՝ ԴյակովոԴյակովո (ռուս.՝ Дьяково), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերնիգովսկի գյուղական խորհուրդ (Խարկովի մարզ)

Չերնիգովսկի գյուղական խորհուրդ  (ուկրաիներեն՝ Чернігівська сільська рада), Ուկրաինայի Խարկովի մարզի Լոզովսկի շրջանում։
2001 թվականի տվյալներով Չերնիգովսկի գյուղական խորհրդում բնակվում էր 970 մարդ։ Տարածքը՝ 32.37 կմ²։ Բնակչության խտությունը կազմում էր 29.96 մարդ/կմ²։ Խորհրդում կա 2 բնակավայր։
Հիմնվել է 1987 թվականին։


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
Խեթերեն

Խեթերեն, «խեթերեն» անվամբ հայտնի են Փոքր Ասիայի հնդեվրոպական լեզվաընտանիքի խեթա-լուվիական խմբին պատկանող երկու բնիկ լեզուներ՝ Սեպագրային խեթերեն և Գաղափարագրային խեթերեն։


== Սեպագրային խեթերեն ==
Սեպագրային խեթերեն (հեթիթերեն), կոչվում է նաև նեսերեն (նեսիտերեն)՝ Հին խեթական թագավորության մայրաքաղաք Նեսայի անունով։ Փոքր Ասիայում հայտնաբերված սեպագիր արձանագրություններից (մ. թ. ա. XVII-XIII դդ.) հնագույնները ամենահինն են հնդեվրոպական լեզուներից պահպանված հուշարձանների մեջ։ Ըստ նորագույն ուսումնասիրությունների, խեթերենը և նրան ցեղակից լեզուները ծագել են մեկ մայր անատոլիական լեզվից, որը տեղաբաշխված է եղել Փոքր Ասիայի հարավային շրջաններում։ Մասնագետները այս շրջանները համարում են հնդեվրոպական նախալեզվի բնօրրան։ Խեթերենում պահպանված են հնդեվրոպական շատ բառեր, բառակազմական համակարգը հնդեվրոպական է, ունի հնդեվրոպական կոկորդային հնչյունը։ Կա գոյականների քերականական երկու սեռ՝ ընդհանուր և միջին (չկա իգական-արական հակադրություն), երկու թիվ (եզակի, հոգնակի), նախապես ունեցել է յոթ, ապա՝ վեց հոլով, հոլովման համակարգում հակադրվում են ուղղականի, հայցականի հիմքերը մյուս հոլովների հիմքերին։ Բայն ունի ներկա և անցյալ ժամանակներ։ Խեթերենն առաջին անգամ ուսումնասիրել ու վերծանել է չեխ գիտնական Բ. Հրոզնին։


== Գաղափարագրային խեթերեն ==
Գաղափարագրային (հիերոգլիֆային) խեթերենը կամ լուվիերենը, տարածված է եղել Փոքր Ասիայում և Ասորիքում։ Ավանդված է գաղափարագրերով գրված կնիքային նիշերի ու արձանագրությունների մեջ (մ. թ. ա. XVI-XIII դդ.)։


== Ծանոթագրություններ ==
(8022) Սքոթքրոսֆիլդ

(8022) Սքոթքրոսֆիլդ (անգլ.՝ Scottcrossfield), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 10-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,290008 ա. մ., առավելագույնը մոտենում է 2,2813 ա. մ. հեռավորության վրա և հեռանում 2,2987 ա. մ.։ Արեգակի շուրջ մեկ ամբողջական պտույտ է կատարում 1265,77 երկրային օրվա ընթացքում, իր ուղեծրով շարժվելով միջինում 0,284413 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8022) Սքոթքրոսֆիլդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յոժեֆ Բոժիկ

Յոժեֆ Բոժիկ (հունգ.՝ Bozsik József, [ˈboʒik ˈjoːʒɛf], 28 նոյեմբերի, 1925, Կիշպեշտ, Հունգարիա – 31 մայիսի, 1978, Բուդապեշտ), հունգարացի ֆուտբոլիստ, մարզիչ։ Հանդես է եկել կիսապաշտպանի դիրքում։ Եղել է ռեկորդակիր Հունգարիայի ազգային հավաքականի կազմում անցկացրած խաղերի քանակով (101)․ նրա ռեկորդը գերազանցել է դարպասապահ Գաբոր Կիրայը։


== Կենսագրություն ==
Յոժեֆ Բոժիկը ծնվել է 1925 թվականի նոյեմբերի 28-ին Կիշպեշտում, որ ներկայում Բուդապեշտի թաղամասերից մեկն է։ Տատի կողմից ստացել է «Ցուցու» (հունգ.՝ Cucu) մականունը։ Հասակ է առել Կիշպեշտում, տեղի մարզադաշտում ֆուտբոլ է խաղացել իր ընկերոջ ու հարևանի՝ Ֆերենց Պուշկաշի հետ։ 11 տարեկան հասակում պայմանագիր է կնքել ԿԱՑ ակումբի երիտասարդական թիմի հետ։ 1943 թվականին նա իր դեբյուտն է կատարել «Վաշաշ» ակումբի հիմնական կազմում։ Հունգարիայի հավաքականում նա սկսել է խաղալ 22 տարեկանում՝ իր դեբյուտը կատարելով 1947 թվականի օգոստոսի 17-ին՝ Բուլղարիայի հավաքականի դեմ խաղում։ Հայրենի երկրի հավաքականում Յոժեֆ Բոժիկն անցկացրել է 101 խաղ և խփել 11 գոլ։ Հավաքականում իր վերջին գոլը նա խփել է 1962 թվականի ապրիլի 18-ին՝ Ուրուգվայի հավաքականի դեմ խաղում։
1952 թվականին Հելսինկիում անցկացվող Օլիմպիական խաղերում Յոժեֆ Բոժիկը Հունգարիայի հավաքականի կազմում դարձել է չեմպիոն, իսկ 1954 թվականին երկրորդ տեղն է գրավել աշխարհի առաջնությունում։ Նա մասնակցել է նաև Ուեմբլի մարզադաշտում Անգլիայի հավաքականի դեմ խաղին, որում Հունգարիան հաղթել է 6։3 հաշվով, ինչպես նաև Բուդապեշտում նույն անգլիացիների դեմ անցկացված խաղին, որն ավարտվել է 7։1 հաշվով հօգուտ հունգարացիների։
1956 թվականին Հունգարիայի առաջնությունն ընդհատվել է Հունգարական հեղափոխության պատճառով, և մինչև տարվա վերջ բազմաթիվ ֆուտբոլիստներ, որոնց թվում էին Ֆերենց Պուշկաշը, Շանդոր Կոչիշն ու Զոլտան Ցիբորը, հեռացել են երկրից։ Համաշխարհային ճանաչում ունեցող աստղերից Հունգարիայում մնացել են դարպասապահ Դյուլա Գրոշիչը, Լասլո Բուդաին ու Յոժեֆ Բոժիկը։ 1959 թվականի Բոժիկը «Հոնվեդի» կազմում հաղթել է Միտրոպայի գավաթի խաղարկությունում։ Ակումբի կազմում նա անցկացրել է ընդհանուր առմամբ 447 խաղ և խփել 33 գոլ։
Իր ուժերի ծաղկման շրջանում Յոժեֆ Բոժիկը համարվել է աշխարհի լավագույն հարձակվողական ոճի կիսապաշտպաններից մեկը, որ տիրապետում էր լավ տեխնիկայի, ռազմավարական ունակությունների, ուներ ճշգրիտ հարվածելու կարողություն, թեև նրա մոտ բացակայում էր տեմպի զգացողությունը։ 1962 թվականին ավարտելով խաղացողի կարիերան՝ Յոժեֆ Բոժիկը դարձել է «Հոնվեդ» ակումբի խորհրդի անդամ։ Նա գլխավորել է ակումբը 1966 թվականի հունվարից մինչև 1967 թվականի սեպտեմբեր․ այդ ընթացքում ակումբն անցկացրել է 47 հանդիպում։
1974 թվականին նա ընտրվել է Հունգարիայի հավաքականի մարզիչ, սակայն հիվանդության պատճառով կարճ ժամանակ անց ստիպված է եղել թողնել աշխատանքը։
Յոժեֆ Բոժիկը մահացել է 1978 թվականի մայիսի 31-ին Բուդապեշտում սրտային անբավարարությունից։ Հետմահու հայտարարվել է Կիշպեշտի պատվավոր քաղաքացի։


== Ձեռքբերումներ ==
Օլիմպիական չեմպիոն - 1952
Աշխարհի փոխչեմպիոն - 1954
Կենտրոնական Եվրոպայի գավաթակր - 1953
Հունգարիայի չեմպիոն - 1949/50, 1950, 1952, 1954, 1955.
Հունգարիայի լավագույն ֆուտբոլիստ - 1952


== Ծանոթագրություններ ==
Նատրիումի նիտրիտ (բժշկական կիրառում)

Նատրիումի նիտրիտ, նատրիումի թիոսուլֆատի հետ օգտագործվում է ցիանիդային թունավորման բուժման համար։ Այն խորհուրդ է տրվում միայն ցիանիդային թունավորման ծանր դեպքերում։ Նրանք, ովքեր ունեն երկուսն էլ`և՛ ցիանիդային, և՛ ածխածնի մոնօքսիդով (շմոլ գազ) թունավորում սովորաբար խորհուրդ է տրվում նատրիումի թիոսուլֆատը։ Այն տրվում է երակային դանդաղ ներարկման միջոցով։
Կողմնակի ազդեցությունները կարող են ներառել արյան ցածր ճնշում, գլխացավ, շնչահեղձություն, գիտակցության կորուստ և փսխում։ Առավել խնամք պետք է ապահովել սրտային հիվանդություն ունեցող մարդկանց։ Բուժման ընթացքում պետք է կանոնավոր ստուգվի մեթհեմոգլոբինի մակարդակը։ Չնայած հղիության ընթացքում լավ ուսումնասիրված չէ, որոշ փաստեր կան երեխայի պոտենցիալ վնասման վերաբերյալ։ Ենթադրվում է, որ նատրիումի նիտրիտն ազդում է՝ ստեղծելով մեթհեմոգլոբին, որը հետո կապվում է ցիանիդի հետ և այսպիսով հեռացնում է այն միտոքոնդրիումներից։
Նատրիումի նիտրիտն օգտագործվել է բժշկության մեջ 1920-ական և 1930-ական թվականներին։ Այն Առողջապահության Համաշխարհային Կազմակերպության (ԱՀԿ) Հիմնական Դեղերի Ցանկում է, ամենաարդյունավետ և անվտանգ դեղերը, որոնք անհրաժեշտ են առողջապահական համակարգում։ ԱՄՆ-ում նատրիումի թիոսուլֆատի հետ կազմում է մոտ 110 դոլար։


== Ծանոթագրություններ ==
Բուլղար լեռներ

Անվան այլ կիրառումների համար տե՛ս՝ Բուլղար (այլ կիրառումներ)Բուլղար լեռներ, Բոլկար, Բուլգար, Բուլղարդաղ, Բուղադաղ, Բուղլարդաղ, Պուլկարտաղ, Պուլղար լերինք, Պուղլարտաղ, Տորոսի պար, լեռներ Կիլիկիայում, նրա լեռնային մասում։ Կազմում է Կիլիկյան Տավրոսի համակարգի երեք գլխավոր գոտիներից մեկը և տարածվում է Լարանտայի ու Էրեկլիի միջև, Տարսոնի շրջանի հյուսիսարևմտյան մասում։ Գագաթներից մեկը կոչվում է Բուլղար։ Անվանումն ստացել է միջին դարերում բյուզանդացիների կողմից այստեղ բռնագաղթված բուլղարներից։ Պարունակում է արծաթի և կապարի պաշարներ։


== Ծանոթագրություններ ==
1343

1343 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1343 թվականն է, 
XIV դարի 43-րդ տարին։


== Դեպքեր ==


== Ծնունդներ ==
Հոկտեմբերի 25 - Ջեֆրի Չոսեր, անգլիացի բանաստեղծ (վ. 1400)


== Մահեր ==
(1066) Լոբելիա

(1066) Լոբելիա (անգլ.՝ Lobelia), աստերոիդ աստերոիդների հիմնական գոտում։ Հայտնաբերվել է 1926 թվականի սեպտեմբերի 1-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,403081 ա. մ., առավելագույնը մոտենում է 1,9007 ա. մ. հեռավորության վրա և հեռանում 2,9055 ա. մ.։ Արեգակի շուրջ մեկ ամբողջական պտույտ է կատարում 1360,66 երկրային օրվա ընթացքում, իր ուղեծրով շարժվելով միջինում 0,264577 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1066) Լոբելիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
I Am ((G)I-DLE-ի ալբոմ)

I Am, հարավկորեական գըրլ բենդ (G)I-DLE-ի դեբյուտային մինի ալբոմը։ Ալբոմը թողարկվել է թվային տարբերակով 2018 թվականի մայիսի 3-ին CUBE Entertainment ընկերության կողմից։


== Թրեք լիստ ==


== Չարթեր ==


== Ծանոթագրություններ ==
Սան Մարինոյի ֆուտբոլի ազգային հավաքական

Սան Մարինոյի ֆուտբոլի ազգային հավաքական (իտալերեն՝ Nazionale di calcio di San Marino; Նազիոնալե դի կալչո դի Սան Մարինո)՝ ներկայացնում է Սան Մարինոյի ասոցիացիան ընկերական խաղերում և այլ պաշտոնական հանդիպումներում։
Սան Մարինոյի ֆուտբոլի ազգային հավաքականը վերահսկվում է Սան Մարինոյի Ֆուտբոլի Ֆեդերացիայի կողմից։
Սան Մարինոյի հավաքականը մեկն է աշխարհի հետամնաց հավաքականներից։ 2014 թվականի հուլիսի 17-ի տվյալներով, ըստ ՖԻՖԱ-ի դասակարգման, հավաքականը գրավում է 208-րդ տեղը մեկ հորիզոնականով բարձր գտնվելով Բութանի ֆուտբոլի ազգային հավաքականից։ Հավաքականի թույլ վիճակը նաև կախված է նրանից, որ Սան Մարինոյի Հանրապետությունը ունի շատ քիչ բնակչություն (Բնակչության թվով ՈՒԵՖԱ-ում առաջ է միայն Ջիբրալթարի հավաքականից)։ Սան Մարինոյի հավաքականը իր ֆուտբոլային պատմության մեջ ունեցել է մեկ հաղթանակ (Հաղթել է Լիխտենշտայնին սեփական հարկի տակ և նվազագույն հաշվով)։
Սան Մարինոյի հավաքականը վերջին գրեթե բոլոր տարիներին մասնակցել է ՈՒԵՖԱ-ի և ՖԻՖԱ-ի նախընտրական փուլերին, սակայն երբևէ չի կարողացել որակավորվել։


== Ժամանակակից խաղացողներ ==
Սան Մարինոյի հավաքականի խաղացողների մեծամասնությունը խաղում է Իտալիայի Սերիա Ա-ում։ Մյուս մասը խաղում է տեղի Սուպեր Լիգայում։ Սան Մարինոյի հավաքականի ֆուտբոլիստներտը սեփական երկրում խաղում են հիմնականում «ԼԱ Ֆիորիտա» և «Տրե Պեննե» ֆուտբոլային ակումբներում։ Սան Մարինոյի մրցարշարը հանդիսանում է Եվրոպայի ամենաթույլ լիգաներից՝ ըստ վերջին հինգ տարվա գնահատականների, Սան Մարինոյի ֆուտբոլային լիգան միայն գերազանցում է Ջիբրալթարին։
Սան Մարինոյի ներկայիս չեմպիոնը «ԼԱ Ֆիորիտա» ֆուտբոլային ակումբն է։


== Մարզադաշտ ==
Սան Մարինոն իր տնային հանդիպումները անցկացնում է տեղի Օլիմպիական մարզադաշտռում, որը հանդիսանում է Սարավալլեի քաղաքային մարզադաշտը և Սան Մարինոյի կալչոյի հանդիպումների կայացման վայրը։ Այս մարզադաշտը նախատեսված է 7,000 հանդիսականի համար։
Որպես օրինակ, 2007 թվականի փետրվարին Սան Մարինոյի Օլիմպիական մարզադաշտը հյուրընկալել է Իռլանդիայի ֆուտբոլի ազգային հավաքականին։ Այդ հանդիպման ժամանակ Սան Մարինոն տեղավորեց ռեկորդային քանակությամբ հանդիսական։


== Արդյունքներ ==


=== Պաշտոնական ===


=== Ոչ պաշտոնական ===


== Մարզիչներ ==
1986 թվականից մեր օրեր․


== Մարզչական անձնակազմ ==


== Մասնակցություններ ==


=== Ֆուտբոլի աշխարհի առաջնություն ===


=== Ֆուտբոլի Եվրոպայի առաջնություն ===
1960-ից 1988 – Չի հայտագրվել
1992-ից 2012 – Չի որակվել


== Մարզահագուստ ==


== Ծանոթագրություններ ==


== Արտաքին հղումներ ==
RSSSF Archive of international results 1986–present (list of results)
RSSSF Archive of international Goals and Caps
Archive of friendlies 1992–present Archived 2004-06-18 at the Wayback Machine.
National Governing Body
Reports of all official matches
Սուրբ Թարգմանչաց եկեղեցի (Թեհրան)

Անվան այլ կիրառումների համար տե՛ս՝ Սուրբ Թարգմանչաց եկեղեցի (այլ կիրառումներ)Սուրբ Թարգմանչաց, հայ առաքելական եկեղեցի Իրանի մայրաքաղաք Թեհրանում։ Պատկանում է Մեծի Տանն Կիլիկիո կաթողիկոսութհան Թեհրանի թեմին։ Գտնվում է Վահիդիէ պողոտայի վրա, Մադրասէ Արամանէ փողոցում։


== Պատմություն ==
Երկրորդ համաշխարհային պատերազմից հետո Թեհրանում ստվարանում է հայ բնակչությունը։ Հայերը հաստատվում են նաև նոր թաղամասերում, այդ թվում՝ Վահիդիեում։ 1962 թվականին Ղազվինի մոտ գտնւող Բոինզահրա շրջանի հայաբնակ Ղարաղան գյուղում տեղի է ունենում ավերիչ երկրաշարժ։ Տուժածներին վերաբնակեցնելու նպատակով, Եկեղեցիների Միջազգային Խորհուրդը թեհրանահայ նորաստեղծ թեմական խորհրդի համագործակցությամբ կառուցապատեց 6000 քմ. մի հողատարածք։ 1966 թվականի հոկտեմբեր 6-ին սկսում են եկեղեցու շինարարական աշխատանքներ, որոնք ավարտվեցին երկու տարի անց։ Դեկտեմբերին Արտակ արքեպիսկոպոս Մանուկյանը օծեց եկեղեցին։ Ավելի ուշ կառուցվեց նաև եկեղեցու զանգակատունը։
Եկեղեցին կոչվում է ի պատիվ Մեսրոպ Մաշտոցի աշակերտների («թարգմանիչներ»), ովքեր հայերենի այբուբենի ստեղծումից հետո հայերեն թարգմանեցին Աստվածաշունչը։ 2018 թվականի նոյեմբերին նշվել է եկեղեցու հիմնադրման 50-ամյակը։


== Ճարտարապետություն ==
Սուրբ Թարգմանչացը արևելքից արևմուտք ձգվող բազիլիկ կառույց է, իսկ հյուսիսային ու հարավային թևերը եկեղեցին դարձրել են խաչաձև գմբեթավոր։ Եկեղեցին կառուցված է աղյուսով, իսկ պատերը ներսից գաջված են, զարդարված են աստվածաշնչյան թեմայի նկարներով։
Բակում դրված է Մեսրոպ Մաշտոցի կիսանդրին, որի հեղինակն է իրանահայ քանդակագործ Լիլիթ Տերյանը։


== Տես նաև ==
Թարգմանչաց տոն
Թարգմանչաց շարժում


== Ծանոթագրութհուններ ==
Հայ գրողների կեղծանունների ցանկ

Հայ գրողներից շատերը օգտագործել են ստեղծագործական կեղծանուններ, որոնք ներկայացված են այս ցուցակում։
Պլոխովսկայա

Պլոխովսկայա (ռուս.՝ Плоховская), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիտոս Լիվիոս

Տիտոս Լիվիոսը (լատիներեն՝ Titus Livius մ. թ. ա. 59, Պադովա, Հռոմեական Հանրապետություն - 17, Պադովա, Հռոմեական կայսրություն), Հին Հռոմի պատմաբան է, որը գրել է ամբողջ Հռոմի պատմությունը իր ստեղծված օրվանից (753 մ.թ.ա.) մինչև Դրուսոսի մահը (9 մ.թ.ա.), 142 գրքով։ Բայց այդ 142-ից ընդամենը 35 են պահպանվել մինչ այսօր։ Գրքի անվանումն է Ab Urbe condita («Հռոմի պատմություն»), բառացի թարգմանություն՝ «Հիմնադրված քաղաքից»։
Նա ծնվել է մ.թ.ա. 59 թ.-ին Պադուա քաղաքում։ Լինելով ազնվականի որդի, կրթվել և դաստիարակվել է որպես իսկական հռետոր։ Տիտոս Լիվիոսը գնում է Հռոմ մ.թ.ա. 30-ին՝ այն ժամանակ, երբ Մարկոս Անտոնիոսը և Օգոստոսը քաղաքացիական պայքարի մեջ էին։ Տեսնելով որ այլևս ոչ մեկ չի պահպանում հին ավանդույթները, նա հրաժարվում է քաղաքական զործիչ դառնալուց և որոշում է օգտակար լինել իր ազգին՝ գրելով Հռոմի պատմությունը։ Այդ տարիների ընթացքում Տիտոսը ընկերանում է կայսր Օգոստոսի հետ և դառնում է հայտնի ամբողջ Հռոմեական կայսրության մեջ։ Իր կյանքի վերջին տարիներին նա վերադառնում է Պադուա և մահանում է 17 թ.-ին։


== Ծանոթագրություններ ==
Ռոբերտ Վիլսոն (տնտեսագետ)

Ռոբերտ Բ․ Վիլսոն (անգլ.՝ Robert B. Wilson, մայիսի 16, 1937(1937-05-16), Geneva, Նեբրասկա, ԱՄՆ), ամերիկացի տնտեսագետ։ 2020 թվականին Փոլ Միլգրոմի հետ արժանացել է Տնտեսագիտության Նոբելյան մրցանակի՝ «աճուրդների տեսության կատարելագործման և դրանց նոր ձևաչափերի գյուտի համար»։


== Կենսագրություն ==
1959 թվականին ստացել է բակալավրի աստիճան (A.B.), 1961 թվականին՝ բիզնեսի կառավարման մագիստրոսի աստիճան (MBA) և 1963 թվականին՝ Հարվարդի համալսարանի բիզնեսի կառավարման դոկտորի աստիճան (DBA)։
Դասախոսական գործունեությունն սկսել է պրոֆեսորի ասիստենտի պաշտոնում 1964-1967 թվականներին, դոցենտի պաշտոնում՝ 1967-1971 թվականներին, պրոֆեսորի պաշտոնում՝ 1971-1976 թվականներին։ 2004 թվականից Սթենֆորդի համալսարանի էմերիթ-պրոֆեսոր է։
1997-1999 թվականներին եղել է Էկոնոմետրիկական ընկերության նախագահ, 1981 թվականից՝ Արվեստի և գիտությունների ամերիկյան ակադեմիայի անդամ։
Ներկա պահին Էկոնոմետրիկական հասարակության գործող անդամ է (1976 թվականից), ԱՄՆ գիտությունների ազգային ակադեմիայի անդամ (1994 թվականից), Ամերիկյան տնտեսական ասոցիացիայի պատվավոր անդամ (2006 թվականից), Խաղային տեսության ընկերության գործող անդամ (2001 թվականից), Տնտեսական տեսության զարգացման օգնության միության գործող անդամ է (2011 թվականից)։


== Մրցանակներ ==
Իր ձեռքբերումների համար բազմիցս արժանացել է մրցանակների, այդ թվում՝

1982՝ Գուգենհայմի կրթաթոշակ,
1986՝ Նորվեգիայի տնտեսագիտական դպրոցի տնտեսագիտության պատվավոր դոկտոր,
1995՝ Չիկագոյի համալսարանի իրավունքի պատվավոր դոկտոր,
1995՝ Չիկագոյի համալսարանից Մելամեդի մրցանակ,
2007՝ «Clarivate Citation Laureates»,
2010՝ Թուլուզի համալսարանից Լաֆոնի մրցանակ,
2015՝ «BBVA Foundation Frontiers of Knowledge Awards»,
2016՝ Չիկագոյի ապրանքային բորսայի և Մաթեմատիկական գիտությունների գիտահետազոտական ինստիտուտի նորարարական քանակական ծրագրերի մրցանակ,
2018՝ ԱՄՆ գիտությունների ազգային ակադեմիայից Ջոն Քարթիի մրցանակ,
2018՝ Լոնդոնի տնտեսագիտության դպրոցի գիտությունների պատվավոր դոկտոր,
2020՝ Տնտեսագիտության բնագավառում Նոբելյան մրցանակ։


== Մատենագիտություն ==


== Ծանոթագրություններ ==
Ժուլիետ Գրեկո

Ժուլիետ Գրեկո (ֆր.՝ Juliette Gréco, փետրվարի 7, 1927(1927-02-07)[…], Մոնպելիե, Ֆրանսիա - սեպտեմբերի 23, 2020(2020-09-23)[…], Ramatuelle, Ֆրանսիա), ֆրանսիացի դերասանուհի և հայտնի երգչուհի։


== Կենսագրություն ==

Ժուլիետ Գրեկոն ծնվել է 1927 թվականի փետրվարի 7-ին, Ֆրանսիայի հարավում գտնվող քաղաքում Մոնպելիե քաղքում։ Նրա հայրը ծնունդով Կորսիկայից է, մայրը ֆրանսուհի էր։ Փոքրիկ Ժուլիետի դաստիարակությամբ զբաղվել են մոր ծնողները։ Պատերազմի ժամանակ Ժուլիետ Գրեկոն, հետևելով մոր օրինակին, միացել է Դիմադրության շարժմանը և նույնիսկ ձերբակալվել է, սակայն խուսափեց արտաքսումից իր փոքր տարիքի պատճառով։ 1946 թվականին, երբ նրա մայրը լքել էր Ֆրանսիան և նավատորմի նավաստիների հետ մեկնել էր Հնդկաչին, Ժուլիետը տեղափոխվեց էր Փարիզ։
Շուտով Ժուլիետը դառնում է Ֆրանսիայի հետպատերազմյան աստղերից մեկը, ամրագրելով իր երգերում հիասթափված և աղքատ ֆրանսիացի մտավորականությանը, որին հաջորդում էր Երկրորդ համաշխարհային պատերազմը։ Նրա կերպարը այն ժամանակներում ձևավորվել էր սև հագուստից ու երկար ծածանվող սև մազերից։
Գրեկոն երեք անգամ ամուսնացել է։ Վերջինիս երկրորդ ամուսինը եղել էր ֆրանսիացի դերասան Միշել Պիկկոլին, որի հետ նա ապրել է 1966 թվականից 1977 թվականը։ 1988 թվականին նա ամուսնացել է Ժերար Ժենեսի հետ, որի արդյունքում նրանք մինչ օրս միասին են։


== Ինքնակենսագրություն ==
Jujube (Ֆրանսիա, 1982).


== Հայտնի երգեր ==
«Si tu t 'imagines» (1950)
«Je suis կոմ je suis» (1951)
«Les Dames de la poste» (1952)
«Déshabillez-moi» (1967)


== Ընտրված ֆիլմերի ցանկը ==
Օրֆեյ (1950) — Ահլաոնիս
Ելենան և տղամարդիկ (1957) — Միարկա
Եվ արևը բարձրանում է (1957 թ.) — Ժորժետ
Երկնքի արմատները (1958) — Մինա
Ճաք հայելու մեջ (1960) — Էպոնինա / Ֆլորանս
Մեծ խաղ / Մեծ արկածախնդրություն / The Big Gamble (1961) — Մերի
Քեռի Թոնի խրճիը (1965) — Դինա
Գիշեր գեներալների (1967) — ըստ juliette
Լիլի, սիրիր ինձ (1975) — Ֆլո
Բելֆեգոր — Լուվրի ուրվականը (2001) — Կին
Էդերմաննայի հանդիսությունը (2002) — Իվոն Բեկեր


== Ծանոթագրություններ ==


== Արտաքին հղումներ ==
Juliette Gréco Internet Movie Database կայքում
Juliette Gréco on Europopmusic.eu (English)
Biography of Juliette Gréco Archived 2005-04-05 at the Wayback Machine.
Singing the Praises of Juliette Greco (TCM Movie Morlocks)(չաշխատող հղում)
Մաղարջիկ

Մաղարջիկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Լանդր է Սեն Ժորժ

Լանդր է Սեն Ժորժ (ֆր.՝ Landres-et-Saint-Georges), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 101 մարդ, բնակչության խտությունը` 4.94 մարդ/կմ²։ Բնակավայրը զբաղեցնում է 20.43 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևելք, Շալոն ան Շամպայն քաղաքից 65 կմ հյուսիս-արևելք, Շառլվիլ Մեզիեր քաղաքից 55 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 54 աշխատունակ (15-64 տարեկան) բնակիչ, որոնցից ակտիվ էին 36-ը, իսկ ոչ ակտիվները` 18։ Ակտիվության ցուցանիշը կազմում է 66,7 %։ 36 աշխատունակ մարդկանցից աշխատել է 36 անձ (22 տղամարդ և 14 կին)։ Գործազուրկ են եղել 0 անձ։ 18 անաշխատունակներից 6-ը եղել են աշակերտներ կամ ուսանողներ, 5-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դիսպերսություն

Դիսպերսություն (լատ.՝ dispersus — ցրված, փոշիացած), դիսպերսության աստիճան, մանրացված ֆազի մասնիկների չափերը բնորոշող մեծություն դիսպերս համակարգերում։ Հակառակ համեմատական է մասնիկների մեծությանը և որոշվում է դիսպերսված Միադիսպերս համակարգ․ բազմադիսպերս համակարգ․ դիսպերսված ֆացիծավալի բաժինը, որն ընկնում է տվյալ մեծությունն ունեցող մասնիկներին։ Մասնիկի մեծությունը (Ց0-ն մասնիկի ամենահավանական մեծություն է) ֆազի մասնիկների տեսակարար մակերևույթով։ Բարձր մոլեկուլային միացությունների քիմիայում բնութագրում է մակրոմոլեկուլների միջին չափը և որոշվում է մոլեկուլային զանգվածով։ Դիսպերս համակարգևրը սովորաբար պարունակում։
Չես

Չես, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում է Կամախ գյուղաքաղաքից 24 կմ հյուսիս-արևմուտք։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սմիթ շրջան (Միսսիսիպի)

Անվան այլ կիրառումների համար տե՛ս՝ Սմիթ շրջան (այլ կիրառումներ)Սմիթ շրջան (անգլ.՝ Smith County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.647 կմ² է, բնակչությունը՝ 16.491 մարդ (2010 թ. տվյալներով)։ Շրջկենտրոնն է Ռելեյ բնակավայրը։ Կազմավորվել է 1833 թ.։


== Ծանոթագրություններ ==
Կանդրի

Կանդրի (ռուս.՝ Кандры, բաշկիրերեն՝ Ҡандры), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2010 թվականին գրանցված տվյալներով կազմում էր 12448 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8683) Սյոլանդեր

(8683) Սյոլանդեր (անգլ.՝ Sjolander), աստերոիդ աստերոիդների գոտու արտաքին մասում։ Հայտնաբերվել է 1992 թվականի մարտի 2-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,204377 ա. մ., առավելագույնը մոտենում է 2,7049 ա. մ. հեռավորության վրա և հեռանում 3,7039 ա. մ.։ Արեգակի շուրջ մեկ ամբողջական պտույտ է կատարում 2095,14 երկրային օրվա ընթացքում, իր ուղեծրով շարժվելով միջինում 0,171826 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8683) Սյոլանդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քերոթ Թոփ

Սքոթ «Քերոթ Թոփ» Թոմփսոն (անգլ.՝ Scott Thompson, փետրվարի 25, 1965(1965-02-25), Rockledge, Բրեվարդ շրջան, Ֆլորիդա, ԱՄՆ), ամերիկացի դերասան և կոմիկ, որը հայտնի է իր վառ շիկակարմիր մազերով, կատակներով՝ ռեկվիզիտի օգտագործմամբ, և ինքնանվաստացուցիչ հումուրով։


== Վաղ տարիներ ==
Սքոթ Թոմփսոնը ծնվել և մեծացել է Ֆլորիդա նահանգի Կոկո քաղաքում։ 1983 թվականին ավարտել է Cocoa High դպրոցը և ընդունվել Բոկա Ռատոն քաղաքում գտնվող Ֆլորիդայի Ատլանտիկական համալսարաանը։ Լինելով առաջին կուրսեցի՝ Ջոշ Աբելսոնի հետ առաջին անգամ ելույթ է ունեցել ստենդ ափ կատակերգության ժանրում։ Երկու ամիս անց մասնակցում է համալսարանի կամպուսում անցկացվող բաց խոսափողի գիշերին։


== Կարիերա ==


=== «Ռեկվիզիտ կատակերգություն» ===
Քերոթ Թոփի կատակերգական ռեպերտուարը ներառում է կատակներ, որոնք հիմնված են ռեկվիզիտի տասնյակ տարրերի գործարկման վրա, որոնք պահվում են բեմի վրա հատուկ բեռնարկղերում։ Ինչ-որ առարկա ցուցադրելով՝ նա, որպես կանոն, հեգնական նկարագրում է այն և մի կողմ է նետում։ Այդ առարկաներից շատերը ստեղծված են հատուկ շոուի համար, ինչպես օրինակ մանրանկարչական «պապիկների ժամացույցներով» մանյակ, որի օգնությամբ ծաղրերգություն է արվել ռեփեր Ֆլավոր Ֆլավի իմիջի վրա։
2011 թվականին Քերոթ Թոփը Լաս Վեգասի Luxor հյուրանոցում անցկացրել է անշլագ՝ հիմնական շոուի սկսվելուց առաջ աշխուժացնելով հանդիսատեսին կատակերգական գեգերով, որի համար հայտարարվել է «Տարվա կոմիկ»։


=== Հեռուստատեսություն ===
1996 թվականին Քերոթ Թոփը հայտնվել է «Space Ghost Coast to Coast» անիմացոն ֆիլմի էպիզոդում, որը թողարկվել է Cartoon Network ալիքի ուղիղ եթերով։
2010 թվականի հունվարի 16-ին իլյուզիոնիստներ Փենի և Թելերի հետ միասին մասնակցել է «Don’t Forget The Lyrics!» խաղային ռեալիտի շոուում՝ պայքարելով մեկ միլիոն դոլար մրցանակի համար։ «Mind Freak» սերիալում բազմիցս հայտնվել է որպես հրավիրված հյուր։ Նույն թվականի փետրվարի 8-ին, հրավիրված լինելով «Ջեյ Լենոյի շոու»-ին, ենթարկվել է կարկանդակներով «գնդակոծության» հաղորդավարի և ծրագրի մյուս հյուրի՝ Էմմա Ռոբերթսի կողմից։
Նաև հայտնվել է «Tosh.0» հեռուստաշոուի էպիզոդներից մեկում, որտեղ ստացել է մարմնի լրիվ մասաժ հաղորդավար Դենիել Թոշի կողմից։


== Ֆիլմագրություն ==


== Ծանոթագրություններ ==
Ցարիցնո

Ցարիցնո (ռուս.՝ Царицыно), թաղամաս Մոսկվայի Հարավային վարչական շրջանում։
Եղել է Եկատերինա II կայսրուհու քաղաքամերձ նստավայրը։ Ցարիցնոյի բնապատկերային պարտեզում (նախագիծը՝ 1788 թվական, ճարտարապետներ՝ Մատվեյ Կազակով, Պյոտր Վալուև) գեղատեսիլ տեղադրված տաղավարների և մասնաշենքերի անսամբլ է, որոնց մեծամասնության ճարտարապետության մեջ կլասիցիզմը համադրված է հին ռուսական և կեղծ գոթական մոտիվների հետ (Մեծ պալատ (1799-1782 թվականներ, ճարտարապետ Վասիլի Բաժենով, քանդվել է 1786 թվականին, 1787 թվականին վերակառուցել է ճարտարապետ Մատվեյ Կազակովը, անավարտ է), Փոքր պալատ, «Օպերային տուն», «Հեծելազորային մասնաշենքեր», «Հացի դարպաս», կամուրջներ (բոլորը՝ 1776-1785 թվականներ, ճարտարապետ Վասիլի Բաժենով)։ Սկզբնապես Ցարիցնոի տարածքը 400 հա էր, այժմ՝ 110 հա։


== Ծանոթագրություններ ==
Քիլդիմ

Քիլդիմ (անգլ.՝ Kill Dim), հայ-ադրբեջանական հակամարտությունը նկարագրող հայկական երգիծական կարճամետրաժ մուլտսերիալ։ Համաձայն հայկական ԶԼՄ-ների, մուլտեսերիալը մեծ սեր է վաստակել հանրության շրջանում՝ ինչպես իմաստային, այնպես էլ տեխնիկական լուծումների շնորհիվ։ Սերիալը մասնավորապես հայ ու ադրբեջանցի զինծառայողների մասին է, ու թե ինչպես են վերջիններս անդադար հիմար իրավիճակներում հայտնվում։ Մուլտֆիլմում կան նաև նախագահներ Իլհամ Ալիևի և Ռեջեփ Թայիփ Էրդողանի պատկերները։
Համաձայն օրաթերթերից մեկում տարածված տեղեկության, «Քիլդիմ» անիմացիոն նախագիծը ստեղծված է Դավիթ Սահակյանցի ստեղծագործական խմբի կողմից։ Համաձայն բլոգերներից մեկի, ով հղվում է 2010 թվականի հոկտեմբերի 23-ին թերթերից մեկում հրապարակված տեղեկության, մուլտֆիլմը նկարում է «Ռոբերտ Սահակյանց» ստուդիան, ինչպես նաև, համաձայն նույն բլոգերի, նախածգի հովանավորն է «ՄԱՊ» ընկերությունը։ Ըստ մուլտսերիալի պաշտոնական կայքի, մուլտֆիլմը նկարահանում է «Kill Dim Production»-ը։
Լրատվամիջոցներից մեկին մուլտսերիալի հեղինակները պատմել են.

Համաձայն մուլտսերիալների հեղինակների.

Ինչպես պատմում են մուլտֆիլմի հեղինակները, իրենց տարբեր երկրներից աջակիցներ և օգնողներ ունեն, սակայն, քանի որ մուլտֆիլմերը նրանք ստեղծում են սեփական ուժերով՝ իրենց ֆինանասական աջակցության կարիք ունեն։
Շարքի լուսաբանած որոշ թեմաներից են Ռամիլ Սաֆարովի արտահանձնումը և՝ հայ-ադրբեջանական պատերազմի (2020)։


== Ծանոթագրություններ ==
Քեյթ Դիքի

Դիքի Քեյթ (անգլ.՝ Kate Dickie, հուլիսի 4, 1971(1971-07-04), East Kilbride, Լարնակշիր, Շոտլանդիա, Միացյալ Թագավորություն), թատրոնի, հեռուստատեսության և կինոյի շոտլանդացի դերասանուհի։ Առավել հայտնի է HBO-ի «Գահերի խաղը» հեռուստասերիալում կատարած Լիզա Արենի դերով։


== Վաղ կյանք և կրթություն ==
Դիքին ծնվել է Շոտլանդիայի Իստ-Քիլբրայդ քաղաքում, սակայն մանկությունն անկցակցրել է Շոտլանդիայի տարբեր մասերում (Դամֆրիսում և Գալոուեում, Պերտշիրում, Էյրշիրում), քանի որ ընտանիքը հաճախ է տեղափոխվել։ Վաղ տարիքից դերասանական վարպետության հանդեպ դրսևորել է հետաքրքություն, որին սատարել են նաև ծնողները։ Ծագելով աշխատանքային ընտանիքից (նրա հայրը եղել է ֆերմեր և այգեպան), որտեղ ընտանիքի անդամներից ոչ մեկը կապ չի ունեցել արվեստի հետ, նա ամաչել է իրեն դերասան անվանել, քանի որ վախեցել է հավակնոտ երևալուց։ Թատերական խմբակների այցելությունն օգնել է նրան հաղթահարել անվստահությունը, որը առաջացել է դպրոցների հաճախակի փոփոխությունների պատճառով, ինչպես նաև օգնել է հարմարվել նոր մարդկանց և նոր պայմաններին։
Դպրոցն ավարտելուց հետո Դիքին ընդունվել է Քրքոլդիի քոլեջ՝ դերասանական վարպետության ազգային վկայական ստանալու համար։ 1990 թվականին ընդունվել է Շոտլանդիայի երաժշտության և դրամայի թագավորական ակադեմիա և որոշել է մնալ Գլազգոյում ։ Նա սկսել է աշխատել թատրոնում և հնարավորություն է ստացել ելույթ ունենալ Շոտլանդիայի մի քանի լավագույն թատերական ընկերությունների հետ։


== Անձնական կյանք ==
Դիքին դստեր՝ Մոլիի և ընկերոջ՝ ձայնային օպերատոր Քենիի հետ ապրում է Շոտլանդիայի Քելվինբրիջ քաղաքում։


== Ընտրված ֆիլմագրություն ==


=== Ֆիլմեր ===


=== Հեռուստասերիալներ ===


== Ծանոթագրություններ ==
Ստարովյազովսկի (Կոնստանտինովսկի շրջան)

Ստարովյազովսկի (ռուս.՝ Старовязовский), ավան Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Ստիչնովսկի գյուղական համայնքի կազմի մեջ։
HandyGames

www.handy-games.com GmbH, ավելի հայտնի է ինչպես՝ HandyGames, գերմանական ընկերություն, հիմնադրված 2000 թվականին, որը զբաղվում է համակարգչային խաղերի մշակմամբ և հրատարակչությամբ, 2018 թվականից համարվում է THQ Nordic-ի մասը։ 


== Պատմություն ==
Ընկերությունը հիմնադրվել է 2000 թվականին Քրիտափոր և Մարկուս Կասսուլկե եղբայրների կողմից։ 2006 թվականին ընկերությունը թողարկեց իր առաջին խաղը, և այդ ժամանակվաից անցում կատարեց f2p բիզնես մոդելի։ 2010 թվականից սկսված բոլոր բջջային խաղերը, որոնք թողարկվում էին HandyGames-ի կողմից, կամ անվճար էին, կամ Freemium։ 2014 թվականին HandyGames-ի հավելվածների ներբեռնումների քանակը հասավ 150000-ի, իսկ ընդհանուր առմամբ 1 մլն-ի։ 
2012 թվականին HandyGames-ը սկսեց մշակում իրականացնել այլ պլատֆորմների համար, այդ թվում անհատական համակարգիչների և Smart T-ների համար։ 2014 և 2015 թվականներին ընկերությունը դարձավ բարեգործական օրվա գլխավոր հովանավոր Վյուրցբուրգ քաղաքում, որի նպատակը քաղցկեցի հետաքննության համար միջոցների հավաքումներ։ Երկու անգամ էլ միջոցառումների ընթացքում հավաքվեց 50000 եվրո գումար։ 
2014 թվականին HandyGames-ը թողարկեց իր առաջին խաղեը, նախատեսված խելացի համազգեստի համար։ Խաղերը համաձայնվեցվում էին Android Wear-ի ժամացույցների հետ՝ Moto 360, Sony SmartWatch և LG G Watch։
2015 թվականին ընկերությունը սկսեց վիրտուալ իրականության համար նախատեսված խաղի մշակումը՝ «Hidden Temple — VR Adventure»։ Այս խաղը թույլ էր տալիս բացել խաղը՝  360° ռեժիմով, օգտագործելով Oculus Rift, Samsung Gear VR կամ Google Cardboard վիրտուալ ակնոցները։ Միառժամանակ, HandyGames-ը սկսեց 8-րդ սերնդի խաղային համակարգերի համար նախատեսված խաղերի մշակումը։ 
2018 թվականի հուլիսի 9-ին THQ Nordic-ը հայտարարեց, որ HandyGames-ը և նրան պատկանող մտովոր սեփականությունը ամբողջությամբ անցում է կատարում իր ղեկավարման տակ։ Ողջ աշխատակազմը պահպանեցին իրենց աշխատանքային դիրքերը։ 
2018 թվականին Creative Europe MEDIA ֆինանսավորեց «Townsmen Expeditions» անվանումը կրող խաղի մշակումը՝ տրամադրելով ավելի քան՝ 150000 եվրո։ 


== Մրցանակներ ==
Deutscher Entwicklerpreis — լավագույն ստուդիա (լավագույն գերմանական ստուդիա).
Gamescom Award 2019 — լավագույն բջջային խաղ (Battle Chasers: Nightwar (Mobile Edition))
Gamescom Award 2019 — ինդի մրցանակ Gamescom (El Hijo — Honig Studios)


== Խաղերի ցանկ ==


== Ծանոթագրություններ ==
Դոտացիա

Դոտացիա, պետության կողմից ձեռնարկություններին ու կազմակերպություններին տրվող դրամական միջոցներ նրանց ծախսերի և եկամուտների միջև եղած տարբերությունը ծածկելու համար։ Դոտացիա կարող է հատկացվել հիմնական արտադրանքը պլանային ինքնարժեքից ցածր գներով իրացնող հիմնարկ–ձեռնարկությունների, ինչպես և առանձին ոչ արտադրական ոլորտի կազմակերպությունների (օրինակ, թատրոնների) պլանային վնասները ծածկելու համար։
Դոտացիան կարող է նաև օգտագործվել որպես տեղական ինքնակառավարման մարմինների վրա ճնշում գործադրելու միջոց։ Այն ֆինանսական օգնության, օժանդակության ձև է, որը տրվում է անհատույց կարգով առանձին տեղական բյուջեներին՝ համահարթեցման սկզբունքով։ Այսինքն՝ բյուջեների եկամուտների ու ծախսերի միջև գոյացած ճեղքվածքը փակելու համար։ Դոտացիայի տրամադրումը չունի նպատակային բնույթ։ Դա նշանակում է, որ տեղական ինքնակառավարման մարմիններն իրենք են որոշում դոտացիոն գումարների օգտագործման ուղղությունները։
Յուրաքանչյուր ֆինանսական տարվա համար տեղական բյուջեին ուղղվող դոտացիայի ծավալը որոշվում է հանրապետության ֆինանսների և էկոնոմիկայի նախարարության կողմից՝ կառավարության հանձնարարությամբ։ Այն սահմանվում է՝ հաշվի առնելով քաղաքի կամ գյուղի բյուջեի կանխատեսվող ծախսերի ու եկամուտների չափը։


== Ծանոթագրություններ ==
Լողի համաշխարհային ռեկորդներ

Լողի համաշխարհային ռեկորդները սահմանված հատուկ կանոններով միևնույն պայմաններում  մարզիկների կողմից ցուցաբերած ամենաբարձր արդյունքն են։


== Կանոններ ==
Կանոնները վավերացվում են Լողի միջազգային ֆեդերացիայի (FINA) կողմից։
Կանոնները կարող են սահմանվել «երկար լողավազան» (50 մետր) կամ «կարճ լողավազան» (25 մետր) մրցակարգում։ FINA– ն ռեկորդները սահմանում է տղամարդկանց և կանանց մրցույթներում հաստատված ցուցանիշների համաձայն։

Ազատ ոճ` 50 մ, 100 մ, 200 մ, 400 մ, 800 մ, 1500 մ
Թիկնալող` 50 մ, 100 մ, 200 մ
Բրաս` 50 մ, 100 մ, 200 մ
Բատերֆլայ` 50 մ, 100 մ, 200 մ
Ինտեգրված լող` 100 մ, 200 մ, 400 մ
Էստաֆետային` 4×50 մ ազատ ոճ, 4×100 մ ազատ ոճ, 4×200 մ ազատ ոճ, 4×50 м Ինտեգրված լող, 4×100 մ Ինտեգրված լող
Խառն անցումային` 4×50 մ Ազատ ոճ, 4×50 մ Ինտեգրված լող, 4×100 մ Ազատ ոճ, 4×100 մ Ինտեգրված լող։


== 50 մետր լողավազան ==


=== Տղամարդիկ ===
Բացատրություն # — Ռեկորդն սպասում է վավերացման;
կ— որակավորում, կե — կիսաեզրափակիչ, է — 1--ին էտապ, էկ −որակավորման 1-ին աստիճան, б —եզրափակիչ,  † — ամենաերկար լող; ժլ —լող սահմանված ժամով


== Ծանոթագրություններ ==


== Արտաքին հղումներ ==
Պասսի սյուր Մառն

Պասսի սյուր Մառն (ֆր.՝ Passy-sur-Marne), կոմունա Ֆրանսիայի Պիկարդիա մարզում՝ Էնա դեպարտամենտի Էսոմ սյուր Մառն կանտոնի Շատո Տիերրի շրջանում։
Կոմունայի INSEE կոդը՝ 02595:


== Բնակչություն ==
2010 թվականի տվյալներով՝ համայնքի բնակչությունը կազմում է 152 մարդ։


== Տնտեսություն ==
2010 թվականին համայնքի 93 աշխատունակ (15-64 տարեկան) բնակիչներից 82-ը տնտեսապես ակտիվ էին, 11-ը՝ ոչ ակտիվ (ակտիվության ցուցանիշը կազմել է 88,2%, 1999 թվականին եղել է 93,6%)։ 82 տնտեսապես ակտիվ բնակիչներից աշխատում էին 76-ը (41 տղամարդ և 35 կին), գործազուրկ էին 6 մարդ (3 տղամարդ և 3 կին)։ 11 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 3-ը՝ թոշակառուներ, 4-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Պասսի սյուր Մարն (ֆր.)
Պորտու դուս Գաուշուս

Պորտու դուս Գաուշուս (պորտ.՝ Porto dos Gaúchos), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 6559 մարդ՝ 2006 թվականի տվյալներով։ Գրավում է 7.011,545 կմ2 տարածք։ Բնակչության խտությունը կազմում է 0,9 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 52.443.486,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 8.528,78 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,756 (տվյալները ՄԱԿ-ի զարգացման ծրագրի)։


== Ծանոթագրություններ ==
Բարբարա Էնն Սքոթ

Բարբարա Էնն Սքոթ (անգլ.՝ Barbara Ann Scott, մայիսի 9, 1928(1928-05-09)[…], Օտտավա, Կանադա - սեպտեմբերի 30, 2012(2012-09-30)[…], Amelia Island, Նասաու շրջան, Ֆլորիդա, ԱՄՆ), կանադացի գեղասահորդուհի, որ հանդես է եկել կանանց մենասահքի կարգում։ 1948 թվականին Սանկտ Մորիցում դարձել է Օլիմպիական խաղերի չեմպիոն։


== Կենսագրություն ==
Բարբարա Էնն Սքոթը չմշկասահքով զբաղվել սկսել  է դեռևս մանկության տարիներին։ Տասնմեկ տարեկանում առաջին անգամ հաղթել է Կանադայի մանկական առաջնությունում։ Երկու տարի անց՝ 1942 թվականին, տասներեք տարեկան հասակում նա դարձել է առաջին կինը, որը մրցութային ծրագրում ներառել է կրկնակի լուտցը։
1945-1948 թվականներին հաղթել է Հյուսիսային Ամերիկայի գեղասահքի բոլոր առաջնություններում։ 1947 թվականին դարձել է առաջին հյուսիսամերիկուհին, որը հաղթել է Եվրոպայի առաջնությունում և աշխարհի առաջնությունում։ Կանադայում նա դարձել է ազգային հերոսուհի։ Հայրենի քաղաքը՝ Օտտավան, նրան նոր մեքենա է նվիրել, սակայն նա հրաժարվել է նվերից՝ սիրողական կարգավիճակը պահպանելու համար։
Սանկտ Մորիցում (Շվեյցարիա) 1948 թվականին կայացած Ձմեռային օլիմպիական խաղերում Բարբարա Էնն Սքոթը  դարձել է Կանադայի առաջին ներկայացուցիչը, որը նվաճել է ոսկե մեդալ գեղասահքում։
1945, 1947 և 1948 թվականներին Բարբարա Էնն Սքոթը՝ որպես Կանադայի լավագույն մարզիկ, պարգևատրվել է «Lou Marsh Trophy» մրցանակով։ Նրա անունը 1948 թվականին ընդգրկվել է Կանադայի օլիմպիական փառքի սրահում, 1955 թվականին՝ Կանադայի սպորտային փառքի սրահում, 1966 թվականին՝ Օտտավայի սպորտային փառքի սրահում, 1991 թվականին՝ Կանադայի գեղասահքի փառքի սրահում, իսկ 1998 թվականին՝ Կանադայի փառքի ծառուղում։
1948 թվականի Օլիմպիական խաղերից անմիջապես հետո Սքոթը համալրել է պրոֆեսիոնալների կազմը։ «Հոլիվուդյան սառցե ռևյու»-ի հետ Չիկագոյում հանդես գալիս նա հանդիպել է հրապարակախոս Թոմ Քինգին, ում հետ ամուսնացել է 1955 թվականին։
Նկարահանվել է հեռուստատեսային մի քանի ֆիլմերում և սերիալներում՝ հիմնականում կամեո դերերում, վերջին անգամ՝ 1997 թվականին «Life and Times» (հայերեն՝ Կյանք և ժամանակ) փաստագրական կենսագրական սերիալի՝ իր կենսագրությանը նվիրված սերիայում, որը կոչվում էր «Queen of the Blades: The Life and Times of Barbara Ann Scott» (հայերեն՝ Ածելիների թագուհին։ Բարբարա Էնն Սքոթի կյանքն ու ժամանակը):
1998 թվականին Բարբարա Էնն Սքոթը դարձել է Կալգարիի Օլիմպիական խաղերից առաջ օլիմպիական կրակը տանող ջահակիրներից մեկը։
1991 թվականին Սքոթին շնորհվել է Կանադայի շքանշանի սպայի (Կանադայի բարձրագույն քաղաքացիական պարգև) կոչում։
2009 թվականի դեկտեմբերին Վանկուվերի 2010 թվականի Ձմեռային օլիմպիական խաղերի նախաշեմին նա տարել է օլիմպիական ջահը Կանադայի Պառլամենտի բլրի վրա։
2010 թվականի փետրավրի 12-ին Բարբարա Էնն Սքոթը Վանկուվերի Օլիմպիական խաղերի բացման արարողության ժամանակ եղել է օլիմպիական դրոշի ութ կրողներից մեկը։
1996 թվականին նա ամուսնու հետ տեղափոխվել է Ամելիա-Այլենդ կղզի (Ֆլորիդա, ԱՄՆ), որտեղ մահացել է 2012 թվականի 84 տարեկան հասակում։


== Սպորտային նվաճումներ ==


== Ծանոթագրություններ ==
(838) Սերաֆինա

(838) Սերաֆինա (անգլ.՝ Seraphina), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 24-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,896703 ա. մ., առավելագույնը մոտենում է 2,5046 ա. մ. հեռավորության վրա և հեռանում 3,2888 ա. մ., իսկ Երկրի ուղեծրին Սերաֆինա աստերոիդը նվազագույնը մոտենում է 1,5221 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1800,75 երկրային օրվա ընթացքում, իր ուղեծրով շարժվելով միջինում 0,199916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,42° անկյուն։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(838) Սերաֆինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մինա Էլ Համանի

Մինա Էլ Համանի (իսպ.՝ Mina El Hammani, արաբ․՝ مينا الحماني‎‎‎, նոյեմբերի 29, 1993(1993-11-29), Մադրիդ, Իսպանիա), մարոկկական ծագմամբ իսպանացի դերասանուհի։ Հայտնիություն է ձեռք բերել Նեթֆլիքսի «Էլիտա» հեռուստասերիալում խաղացած Նադիայի դերով։


== Կենսագրություն ==
Էլ Համանին ծնվել և մեծացել է Մադրիդում։ Դերասանական գործունեությունը սկսել է 2014 թվականին։


== Ֆիլմագրություն ==


=== Հեռուստասերիալներ ===
Արքայազն (2015–2016)
Երկիր, (2017)
Ծառայել և պաշտպանել, (2017–2018)
Էլիտա, (2018-ներկա)
Հերնան, (2019)
Սև ավազան (իսպ. El internado: Las Cumbres)(2021)


== Ծանոթագրություններ ==
Ստրինդբերգ թանգարան

Ստրինբերգ թանգարան (շվեդերեն՝ Strindbergsmuseet), շվեդ գրող Յուհան Ավգուստ Ստրինդբերգին (1849-1912) նվիրված թանգարան Ստոկհոլմում։ Գտնվում է գրողի վերջին բնակարանում՝ Կենտրոնական Շվեդիայի Նորմալմ շրջանի Դրոտնինգատան 85 հասցեում գտնվող շենքում, որին Ստրինդբերգը տվել էր "Blå tornet" (Կապույտ աշտարակ) մականունը։


== Պատմություն ==
Կապույտ աշտարակը մոդեռն ոճի շինություն է՝ գերիշխող անկյունային աշտարակով։ Այն վեր է խոյացել 1906-1907 թվականներին Hagström & Ekman ճարտարապետական ֆիրմայի գծանկարների ստեղծումից հետո։ Թանգարանը պատկանում է Շվեդիայի Ստրինդբերգյան ընկերությանը և հիմնադրվել է 1973 թվականին։ Այն հիմնադրամի հետ միասին գործարկում են Ստրինդբերգ միության, Ստոկհոլմի քաղաքապետարանը և Հյուսիսային թանգարանը։
Ստրինդբերգը այս շենքի չորրորդ հարկի երեք սենյականոց բնակարան է տեղափոխվել 1908 թվականին և բնակվել է այնտեղ մինչև իր մահը՝ 1912 թվական։ Թանգարանը բաղկացած է Ստրինդբերգի բնակարանից և գրադարանից, ինչպես նաև կա ժամանակավոր ցուցադրությունների համար նախատեսված տարածք։  Պաստառներն ու այլ զարդարանքները վերակառուցվել են այնպես, ինչպես եղել է գրողի բնակության օրոք. կահույքն ու այլ իրեր բնօրինակներ են։
Վերակառուցված բնակարանը, որը բաղկացած է չորրորդ հարկում գտնվող երեք սենյակներից, վեցերորդ հարկում գտնվող մոտ 3000 աշխատանքով  գրադարանից, կազմում է Ստրինդբերգի թանգարանի առանցքը։


== Պատկերասրահ ==

		


== Ծանոթագրություններ ==


== Արտաքին հղումներ ==
Թանգարանի կայքը


== Աղբյուրներ ==
Göran Söderström: Strindbergs bostad i Blå tornet, ISBN 91-7031-087-4
Agneta Lalander: "Tre rum och inget kök och ett bibliotek på vinden" (sidorna 39-44) Litterære museer i Skandinavia. Rapport. Seminar på Voksenåsen, Oslo 9.11. januar 1998, Oslo 1988, ISBN 82-91615-01-2